Na temelju članka 47. stavka 3. točke 7. Statuta Grada Vukovara ("Službeni vjesnik" Grada Vukovara br. 4/09, 7/11, 4/12, 7/13, 7/15, 1/18, 2/18 – pročišćeni tekst, 7/19 Odluka Ustavnog suda RH, 3/20, 3/21 i 15/22) i članka 20. Odluke o utvrđivanju kriterija, mjerila i postupaka za odobravanje financiranja programa i projekata od interesa za opće dobro koje provode udruge na području grada Vukovara ("Službeni vjesnik" Grada Vukovara br. 12/24,) gradonačelnik Grada Vukovara objavljuje

**JAVNI NATJEČAJ**

**Obilježavanja važnijih obljetnica i očuvanja uspomena na**

**Domovinski rat u 2025. godini**

**I.**

Predmet ovog Javnog natječaja (u daljnjem tekstu: natječaj) je prikupljanje pisanih prijedloga programa braniteljskih i stradalničkih udruga iz Domovinskog rata (u daljnjem tekstu: Prijavitelji) za predlaganje programa obilježavanja važnijih obljetnica i očuvanje uspomena na Domovinski rat koje su od interesa za Grad Vukovar u 2025. godini.

**II.**

Udruge mogu predložiti aktivnosti koje doprinose obilježavanju mjesta stradanja žrtava Domovinskog rata, očuvanju uspomena na žrtve Domovinskog rata, razvitku i općem napretku grada Vukovara.

**III**.

Ukupno planirana vrijednost Natječaja je 10.000,00 eura.

Iznos financiranja koji se može zatražiti i ugovoriti po pojedinom programu/projektu je od 500,00 eura do najviše 1.200,00 eura, a planira se ugovoriti dodjela financijskih sredstava za okvirno 8 programa ili projekata.

**IV**.

Jedan Prijavitelj, u okviru ovog Natječaja, može podnijeti najviše jednu prijavu za financijsku podršku programu/projektu.

Ukoliko ogranak/podružnica/drugi ustrojbeni oblik Prijavitelja nema pravnu osobnost, ne može biti Prijavitelj na natječajima Grada Vukovara za 2025. godini. Njihove projekte može prijaviti isključivo Središnjica pojedinog ogranka/podružnice/drugog ustrojbenog oblika.

**V**.

Mjerila koja udruge moraju ispunjavati, dokumentacija koja se prilaže, ostvarivanje prednosti u financiranju i prihvatljivi prijavitelji detaljno su opisani u Uputama za prijavitelje.

**VI**.

Prijave se dostavljaju isključivo na propisanim obrascima, koji su, zajedno s Uputama za prijavitelje, dostupni na mrežnim stranicama Grada Vukovara.

Cjelokupna natječajna dokumentacija (u propisanom papirnatom ili elektroničkom obliku) dostavlja se u zatvorenoj omotnici preporučeno poštom, dostavom ili osobno (predaja u pisarnicu Grada Vukovara) na adresu:

GRAD VUKOVAR

*Upravni odjel za obrazovanje, sport i branitelje*

Dr. Franje Tuđmana 1

32000 Vukovar

uz napomenu na omotnici:

„NE OTVARATI“

Javni natječaj: Obilježavanje važnijih obljetnica i očuvanja uspomena na

Domovinski rat u 2025. godini

ili na elektroničku adresu: sport-branitelji@vukovar.hr.

**VII**.

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Javnog natječaja detaljno su opisani u Uputama za prijavitelje.

**VIII.**

Prijave na Natječaj podnose se zaključno s 07. siječnja 2025. godine. Smatrat će se da je prijava zaprimljena u roku, ako je na poštanskom žigu na prijavi naznačen najkasnije 07. siječnja 2025. godine ili ako je prijava dostavljena dostavom ili osobno u pisarnicu Grada Vukovara najkasnije do 07. siječnja 2025. godine u 14,00 h te na elektroničku poštu do 07. siječnja 2025. godine do 14,00 h.

Razmatrat će se samo pravodobno dostavljene prijave koje u cijelosti zadovoljavaju propisane uvjete ovog Javnog natječaja.

**IX**.

Sva pitanja vezana uz ovaj Javni natječaj mogu se postaviti nadležnom upravnom odjelu – Upravnom odjelu za obrazovanje, sport i branitelje, isključivo elektroničkim putem, slanjem upita na adresu elektroničke pošte: sport-branitelji@vukovar.hr najkasnije do 02. siječnja 2025.

**KLASA: 402-05/24-01/9**

**URBROJ: 2196-1-02-24-2**

Vukovar, 06. prosinca 2024.

 **GRADONAČELNIK**

 *Ivan Penava*